Document ID: 31997R1624

KOMISSION ASETUS (EY) N:o 1624/97,
annettu 13 päivänä elokuuta 1997,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), sellaisena kuin se on viimeksi muutettuna komission asetuksella (EY) N:o 1195/97 (2), ja erityisesti sen 9 ja 12 artiklan,
sekä katsoo, että
päätöksen tekeminen sellaisten matkalaukkujen ja muiden vastaavien säilytysesineiden, jotka on valmistettu usean eri aineen yhdistelmästä esimerkiksi siten, että päällinen on ulkopinnaltaan solumuovilla päällystettyä kangasta, luokittelusta yhdistetyn nimikkeistön nimikkeen 4202 alanimikkeisiin voi osoittautua vaikeaksi; yhdistetyn nimikkeistön yhtenäisen soveltamisen varmistamiseksi on kyseisten alanimikkeiden rajat määriteltävä tarkemmin,
tästä syystä on yhdistetyn nimikkeistön 42 ryhmään sisällytettävä lisähuomautus; asetuksen (ETY) N:o 2658/87 liite I, sellaisena kuin se on tällä hetkellä voimassa, on muutettava vastaavasti, ja
tässä asetuksessa säädetyt toimenpiteet ovat tullikoodeksikomitean tariffi- ja tilastonimikkeistöjaoston lausunnon mukaiset,
ON ANTANUT SEURAAVAN ASETUKSEN:
1 artikla
Lisätään seuraava lisähuomautus asetuksen (ETY) N:o 2658/87 liitteessä I, sellaisena kuin se on viimeksi muutettuna asetuksella (EY) N:o 1624/97, olevan yhdistetyn nimikkeistön 42 ryhmään:
"1. Nimikkeen 4202 alanimikkeissä tarkoitetaan ilmaisulla "ulkopinta" säilytysesineen ulkopinnan materiaalia, joka on paljain silmin nähtävissä, vaikka tämä materiaali olisikin säilytysesineen uloimman materiaalin muodostavan yhdistelmäaineen uloin kerros."
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä elokuuta 1997.

Labels: 3
1